laion/Wikipedia-Exotic huggingface dataset:
არხანჰელივკა

არხანჰელივკა (უკრ. Архангелівка) — სოფელი უკრაინაში. მდებარეობს ხარკივის ოლქის ბარვინკოვეს რაიონში. 2013 წელს სოფლის მოსახლეობა 287 კაცს შეადგენდა. სოფლის ამინდი
არხანჰელსკა-სლობოდა

არხანჰელსკა-სლობოდა (უკრ. Архангельська Слобода) — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 1136 კაცს შეადგენდა. სოფლის ამინდი
არხანჰელსკე (ბაშტანკის რაიონი)

არხანჰელსკე (უკრ. Архангельське) — სოფელი უკრაინაში. მდებარეობს მიკოლაივის ოლქის ბაშტანკის რაიონში. 2013 წელს სოფლის მოსახლეობა 205 კაცს შეადგენდა. სოფლის ამინდი
არხანჰელსკე (იასინუვატის რაიონი)

არხანჰელსკე (უკრ. Архангельське) — სოფელი უკრაინაში. მდებარეობს დონეცკის ოლქის იასინუვატის რაიონში. 2013 წელს სოფლის მოსახლეობა 285 კაცს შეადგენდა. სოფლის ამინდი
არხემივკა

არხემივკა (უკრ. Архемівка) — სოფელი უკრაინაში. მდებარეობს პოლტავის ოლქის პირიატინის რაიონში. 2013 წელს სოფლის მოსახლეობა 96 კაცს შეადგენდა. სოფლის ამინდი
არხიპივკა (ლოხვიციის რაიონი)

არხიპივკა (უკრ. Архипівка) — სოფელი უკრაინაში. მდებარეობს პოლტავის ოლქის ლოხვიციის რაიონში. 2013 წელს სოფლის მოსახლეობა 22 კაცს შეადგენდა. სოფლის ამინდი
არხიპივკა (ნოვჰოროდ-სივერსკის რაიონი)

არხიპივკა (უკრ. Архипівка) — სოფელი უკრაინაში. მდებარეობს ჩერნიჰივის ოლქის ნოვჰოროდ-სივერსკის რაიონში. 2013 წელს სოფლის მოსახლეობა 288 კაცს შეადგენდა. სოფლის ამინდი
არჩეპიტივკა

არჩეპიტივკა (უკრ. Арчепитівка) — სოფელი უკრაინაში. მდებარეობს ოდესის ოლქის ლიუბაშივკის რაიონში. 2013 წელს სოფლის მოსახლეობა 405 კაცს შეადგენდა. სოფლის ამინდი
არშიცია

არშიცია (უკრ. Аршиця) — სოფელი უკრაინაში. მდებარეობს ჩერნივცის ოლქის სტოროჟინეცის რაიონში. 2013 წელს სოფლის მოსახლეობა 873 კაცს შეადგენდა. სოფლის ამინდი
არშიჩინი

არშიჩინი (უკრ. Аршичин) — სოფელი უკრაინაში. მდებარეობს რივნეს ოლქის მლინივის რაიონში. 2013 წელს სოფლის მოსახლეობა 210 კაცს შეადგენდა. სოფლის ამინდი
გოჩა (საკუთარი სახელი)

გოჩა — ქართული სახელი. ქართული ენის ზოგი დიალექტის მიხედვით, გოჩა ნიშნავს „ბერიკაცს“. გოჩა ჰქვია ალექსანდრე ყაზბეგის ერთ-ერთი მოთხრობის მთავარ გმირს — ხევისბერს. ამ სახელისაგან არის წარმოქმნილი გვარები: გოჩაშვილი, გოჩავა, გოჩუა. მოფერებითი ფორმებია: გოჩია, გოჩიტა, გოჩელა, საიდანაც მიღებულია გვარები: გოჩიაშვილი, გოჩიტაშვილი, გოჩელაშვილი, გოჩელეიშვილი, გოჩოლაშვილი, გოჩალეიშვილი. ↑ „გოჩა“. „რა გქვია შენ?“[მკვდარი ბმული] ↑ ვაჟის სახელები (გ), ქართული გენეალოგია[მკვდარი ბმული]
გალაქტიონი (საკუთარი სახელი)

გალაქტიონი (ბერძნ. γαλάκτινος „რძისა“, „რძიანი“; გაიხსენეთ ასტრონომიული ტერმინი გალაქტიკა „რძის გზა“) — მამაკაცის სახელი. ქრისტეს ერთ-ერთი მოწამის სახელია. ამავე ბერძნული სიტყვიდანაა ნაწარმოები ასტრონომიული ტერმინი გალაქტიკა („რძის გზა“). ბერძნული კტ კომპლექსი ქართულად ქტ-თი გადმოიცემა. ეს წესი დაცული არ არის მხოლოდ ცნობილი ქართველი პოეტის სახელში — გალაკტიონ ტაბიძე. ↑ „გალაქტიონი“, „რა გქვია შენ?“. დაარქივებულია ორიგინალიდან — 2012-06-09. ციტირების თარიღი: 2021-01-20. ↑ ვაჟის სახელები (გ), ქართული გენეალოგია[მკვდარი ბმული]
ნათელა

ნათელა — ერთ-ერთი ძალზე გავრცელებული ქართული სახელია ქალისა, წინათ კაცის სახელადაც გვხვდებოდა. აქედანაა გვარი ნათელაშვილი. ნათელა ჰქვია ა. წერეთლის ამავე სახელწოდების პოემის მთავარ გმირს. ნათელა იმედაძე — ქართველი ფსიქოლოგი ნათელა ფოცხვერაშვილი — ქართველი ლოტბარი ნათელა — ქართული ფილმი
მაიოტა (კუნძული)

მაიოტა ან მაორე (შიკომორი Maore, ფრანგ. Mayotte), ასევე გრანდ-ტერი (შიკომორი Maore, ფრანგ. Grande-Terre) — კუნძული ინდოეთის ოკეანეში, კომორის არქიპელაგში. კუნძულის ტერიტორიის ფართობი შეადგენს 363,29 კმ²-ს. მაიოტა (მაორე) — საფრანგეთის ზღვისიქითა დეპარტამენტ მაიოტას სიდიდით ყველაზე დიდი კუნძულია, რომლის მთლიან ტერიტორიაზეც დამოუკიდებლობის მიღებისთანავე პრეტენზიას აცხადებს კომორის კუნძულების კავშირი. კუნძულის მოსახლეობა შეადგენს 227 245 ადამიანს — ეს დაახლოებით 88,6 %-ია მთელი ზღვისიქითა დეპარტამენტ მაიოტას 256 518 ადამიანისა 2017 წლის მოსახლეობის აღწერის თანახმად. ეთნიკური შემადგენლობა — როგორც მაიოტას მთლიან ზღვისიქითა დეპარტამენტში — ძირითადად წარმოდგენილია ანტალოატრას ხალხით (არაბების შთამომავლები, შერეული მალაგასიელებთან და ბანტუს ენოვან აფრიკელ-შავკანიანებთან), კერძოდ მაორეებით, რომლებიც ლაპარაკობენ შიკომორის ენის მაორეულ დიალექტზე. გაეროს გენერალურმა ასამბლეამ აღიარა კომორის კუნძულების კავშირის უფლებები კუნძულ მაიოტაზე (მაორე). მასში შედის მაიოტას 17 კომუნიდან 15 კომუნა. ადმინისტრაციულად მაიოტა იყოფა 15 კომუნად: ↑ Citypopulation.de
Volkswagen AG

Volkswagen Aktiengesellschaft ([ˈfɔlksˌvaːgən ˈʔakt͡si̯əngəˌzɛlʃaft]) — უმსხვილესი გერმანული საავტომობილო კორპორაცია, დაარსებული 1937 წელს ბერლინში, ამჟამად სათავო ოფისი ქვემო საქსონიის ქალაქ ვოლფსბურგში მდებარეობს. 2014 წლის მონაცემებით ფოლკსვაგენ ჯგუფი მსოფლიოში მეორე უმსხვილესი ავტომწარმოებელია და მხოლოდ ტოიოტას ჩამორჩება. 2008 წლის შემდეგ, როდესაც 77 წლიანი პირველობა დათმო ამერიკულმა კონცერნმა General Motors-მა, ფოლკსვაგენ ჯგუფი და ტოიოტა თითქმის თანაბარი რაოდენობით ჩაუდგნენ სიას სათავეში. კონცერნის შემადგენლობაში გერმანიის, ევროპისა და მსოფლიოს მასშტაბით, უამრავი ბრენდი ერთიანდება, თითოეული მათგანი გამორჩეულია თავისი ინდივიდუალიზმით და ყოველ მათგანს კონცერნის რიგებში თავისი მისია აკისრია. გამორჩეული ბრენდებია: ფოლკსვაგენი, პორშე, აუდი, შკოდა, ლამბორგინი, ბენტლი, ბუგატი, MAN, სეატი, დუკატი, სკანია და სუზუკი. ვიკისაწყობში არის გვერდი თემაზე: Volkswagen AG ოფიციალური საიტი General Motors Imagefilm (1964, Condor Films) დაარქივებული 2014-03-27 საიტზე Wayback Machine.
პამანზი

პამანზი ან პტი-ტერი (შიკომორი Pamanzi, ფრანგ. Petite-Terre) — კუნძული ინდოეთის ოკეანეში, კომორის არქიპელაგში. მისი საერთო ფართობი შეადგენს 10,95 კმ²-ს. პამანზი — საფრანგეთის ზღვისიქითა დეპარტამენტ მაიოტას სიდიდით მეორე კუნძულია, რომლის მთლიან ტერიტორიაზეც დამოუკიდებლობის მიღებისთანავე პრეტენზიას აცხადებს კომორის კუნძულების კავშირი. კლიმატი ტროპიკული, ნოტიო და ცხელი. არსებობს საერთაშორისო აეროპორტი. ადმინისტრაციულად პამანზი იყოფა 2 კომუნად: ↑ Citypopulation.de
წიწინაურისებრნი

წიწინაურისებრნი (ლათ. Polygalaceae) — ორლებნიან მცენარეთა ოჯახი. ბალახები ბუჩქები, ლიანები, იშვიათად ნახევრად ბუჩქებია. აქვთ მთლიანი, მეტწილად მორიგეობით განლაგებული ფოთლები და მათ ძირში ღეროს ირგვლივ განვითარებული სიფრიფანა ან ბალახოვანი შეზრდილი თანაფოთლები — ე. წ. ლოლუები, მტევნისებრ ყვავილედებად შეკრებილი ორსქესიანი ყვავილებად. ნაყოფი შებრტყელებული კოლოფია. ოჯახი აერთიანებს 14 გვარის 900-მდე სახეობას, რომლებიც თითქმის ყველგან გვხვდება, გარდა ახალი ზელანდიის, პოლინეზიისა და არქტიკისა. საქართველოში ამ ოჯახის მხოლოდ ერთი გვარია — წიწინაური. ოჯახის ზოგ სახეობას სამკურნალო, დეკორატიულ და საჭმელ მცენარედ იყენებენ. ქართული საბჭოთა ენციკლოპედია, ტ. 11, თბ., 1987. — გვ. 336.
მდგმური (რომანი)

მდგმური — ჯემალ ქარჩხაძის პირველი რომანი. პირველად გამოქვეყნდა 1979 წელს. მთავარი პერსონაჟი — „მდგმური“ — ახალაზრდა კაცია, რომელიც მაღალი იდეალებითა და საკუთარი თავისადმი დიდი მოთხოვნებით ცხოვრობს, მაგრამ მას არაერთი გამოცდა ელის. რომანში ერთმანეთს ცვლის რეალური, წარმოსახვითი და იგავური განზომილებები, რომელთა ორგანული შერწყმა — საკმაოდ გაბედული ექსპერიმენტი — ოსტატურად არის გადაჭრილი. რომანი ქართული მაგიური რეალიზმის ერთ-ერთი საუკეთესო ნიმუშია. „მდგმური“ ეს ის რომანია, რომლის სათაურიც ზუსტად შეეფერება მის შინაარსს. ერთი ჩვეულებრივი ინჟინერი კაცის ისტორია, რომელიც ხან ვის შეეკედლება საცხოვრებლად და ხან — ვის. რომანის მთავანი გმირი ეგვიპტეზეა შეყვარებული, ნეფერტიტის გამოსახულებით გადარეულს ცხოვრებაში ყველაზე ძვირფასად აღმოსავლური სული და სამყარო მიაჩნია. რომანში მრავალი ფილოსოფიური პრობლემაა განხილული. მთხრობელი სვამს მრავალ ზოგადსაკაცობრიო მნიშვნელობის კითხვას და თავადვე ნაწილობრივ სცემს პასუხს. რომანის გმირს ერთ ჩვეულებრივ დღეს ბინის გამოცვლა მოუწევს და უცნობ ქუჩაზე მოხუცებული ქალისგან იქირავებს ბინას. დააწყობს გეგმებს მოგზაურობისათვის და დაიწყებს ფულის შეგროვებას. თუმცა ყველაფერი შეიცვლება მაშინ, როდესაც მაკას გაიცნობს. ახალგაზრდა სტუდენტზე შეყვარებული მისი სიყვარულის გარდა ვერაფერს ამჩნევს. მალევე გამოჩნდება მეორე ქალი — სავსე, ვნებიანი და მიმზიდველი და მას არჩევანის გაუწევს. რომანში დიდი ადგილი ეთმობა ხორცისა და სულის დაპირისპირებასაც. ამ ყველაფრის ფონზე იშლება დასავლეთ და აღმოსავლეთ ცივილიზაციების, იდეოლოგიებისა და კულტურების ჭიდილი. სრული ტექსტი saba.com.ge-ზე რომანი Goodreads-ზე
შორენა

შორენა — მიღებულია ბორენასგან გრაფიკული ცვლილების გზით (ძველ ქართულ ანბანში შ და ბ ასოები ძალიან ჰგვანან ერთმანეთს. ამიტომ ბორენა შეიძლება შეცდომით წაეკითხათ როგორც შორენა). გააზრებულია როგორც "შორეული" (ძნელად მისაწვდომი). ეს სახელი ჰქვია კონსტანტინე გამსახურდიას "დიდოსტატის მარჯვენაში" მთავარ გმირ ქალს, დიდოსტატ კონსტანტინე არსაკიძის სატრფოს.
დიბრის რაიონი

დიბრის რაიონი (ალბ. Rrethi i Dibrës) — ერთ-ერთი ალბანეთის 36 რაიონიდან. მდებარეობს ქვეყნის აღმოსავლეთ ნაწილში. რაიონი 761 კმ²-ზეა განფენილი და დიბრის ოლქის ნაწილია. მისი ადმინისტრაციული ცენტრია პეშკოპია. 2010 წლის მონაცემებით ქვეყნის მოსახლეობა 62 825 ადამიანს შეადგენს. მიუხედავად იმისა, რომ რაიონი მაკედონიასთან სასაზღვრო ზოლში მდებარეობს, მოსახლეობა მაინც ერთგვაროვანია. თითქმის 90% მუსლიმია, დანარჩენი მაკედონიელი მართლმადიდებლები. როგორც ალბანეთის სხვა რაიონებში მოსახლეობა სოფლებს ტოვებს. თურქეთ-ბალკანეთის ომების დროს დიბრა სისხლიანი დაპირისპირების ადგილი გახდა. დღეს ტურისტების ინტერესს იწვევს შვიდი ტბა ლურში და შავი დრინის თვალწარმტაცი ხეობა. დიბრის რაიონი 15 მუნიციპალიტეტად იყოფა. ესენია: ↑ POPULLSIA SIPAS PREFEKTURAVE, 2001–2010. Albanian Institute of Statistics. დაარქივებულია ორიგინალიდან — 2011-07-24. ციტირების თარიღი: 2010-09-09. ↑ GeoNames — 2005. <a href="https://wikidata.org/wiki/Track:Q830106"></a>
სახილე (დასახლება)

სახილე — ნასოფლარი აღმოსავლეთ საქართველოში, დუშეთის მუნიციპალიტეტში, (ხევსურეთის თემში). მდებარეობს გუდამაყრის ქედის აღმოსავლეთ კალთაზე, მდინარე დათვისისხევის (ხევსურეთის არაგვის მარჯვენა შენაკადი) მარჯვენა მხარეს. ზღვის დონიდან 1440 მეტრზე, დუშეთიდან დაშორებულია 58 კილომეტრით. მდინარე დათვისხევის ხეობის სოფლებია: მოწმაო დათვისი გველეთი ↑ სოფელ სახილეს ადგილმდებარეობა
გაეტანო შირეას პრიზი სამაგალითო კარიერისთვის

გაეტანო შირეას პრიზი სამაგალითო კარიერისთვის (იტალ. Premio Nazionale Carriera Esemplare Gaetano Scirea) — საფეხბურთო პრემია, რომელიც 1992 წლიდან გაიცემა და იუვენტუსის და იტალიის ეროვნული საფეხბურთო გუნდის წევრის გაეტანო შირეას სახელს ატარებს. პრემია დაარსდა 1992 წელს, მილანის პროვინციის ჩინიზელო-ბალსამოს მუნიციპალიტეტის მიერ, იტალიის სპორტულ გამოცემათა კავშირთან (იტალ. Unione Stampa Sportiva Italiana, USSI) და ლომბარდიის სპორტულ ჟურნალისტთა ასოციაციასთან (იტალ. Gruppo Lombardo Giornalisti Sportivi, GLGS) თანამშრომლობით. პრიზის გადაცემა ხდება იტალიაში მოღვაწე იმ ფეხბურთელებზე, რომლებმაც ხანგრძლივი კარიერის მანძილზე გულშემატკივრებს თავი დაამახსოვრეს სამართლიანი თამაშით, ლიდერული თვისებებით, ვაჟკაცობითა და ერთგულებით. დაჯილდოების ცერემონიასთან ერთად იმართება ყოველწლიური ახალგაზრდული საფეხბურთო ტურნირი — Memorial Gaetano Scirea. გაეტანო შირეას პრიზი ჩინიზელო-ბალსამოს ოფიციალურ საიტზე იტალიის სპორტულ გამოცემათა კავშირის საიტი, USSI.it
შუშანიკ

შუშანიკ - სომხური ფორმაა სუსანა-სი, რომელიც წარმოშობით ებრაულია და "წყლის შროშანს" ნიშნავს. ცნობილია სომეხთა მხედართმთავრის ვარდან მამიკონიანის ასული, ვარსქენ პიტიახშის მეუღლე შუშანიკ დედოფალი, რომლის წამებაც აღწერა იაკობ ცურტაველმა მე-5 საუკუნეში.
ბილეჯიქი

ბილეჯიქი (თურქ. Bilecik) — ქალაქი ჩრდილო-დასავლეთ თურქეთში, მარმარილოს ზღვის რეგიონში, ბილეჯიქის პროვინციის ადმინისტრაციული ცენტრი. ბილეჯიქი მდებარეობს ისტორიულ-გეოგრაფიულ პროვინცია აღმოსავლეთ თრაკიაში. 2014 წლის აღწერის მონაცემებით, ბილეჯიქში 57 117 ადამიანი ცხოვრობს. მდებარეობს 850 მეტრზე ზღვის დონიდან. ქალაქ ბილეჯიქს აქვს მერია და მისი მერი არის სელიმ იაღჯი. ბილეჯიქს სამი მხრიდან ესაზღვრება საკუთარი პროვინციის ქალაქი. აღმოსავლეთით ესაზღვრება ისტორიული ქალაქი სოღუთი, რომელიც იყო ოსმალეთის იმპერიის პირველი დედაქალაქი 1299-1326 წლებში. აგრეთვე, ბილეჯიქს აღმოსავლეთით ესაზღვრება გიოლფაზარი. სამხრეთით — პაზარიერი და ბოზიუიუქი, ხოლო ჩრდილოეთით — ოსმანელი. აგრეთვე, ბილეჯიქს დასავლეთით ესაზღვრება ბურსის პროვინცია. ბილეჯიქის პროვინცია თურქეთის ქალაქების სია ოფიციალური საიტი
წმინდა გიორგის ციხე

წმინდა გიორგის ციხე — ციხე მდებარეობს ჟინვალის დაბის ჩრდილოეთით, 1.5-2 კმ-ზე, ჟინვალ-ანანურის გზის მარცხენა მხარეს. შედიოდა ჟინვალის ნაქალაქარის სათავდაცვო სისტემაში. ძირითადი ნაწილი XII-XIV საუკუნეებს განეკუთვნება, ნაწილი XVII-XVIII საუკუნეებს. 1975-1976 წლებში გათხარა იაე ინსტიტუტის ჟინვალის არქეოლოგიურმა ექსპედიციამ (ხელმძღვ. რ. რამიშვილი). ციხე აგებულია ციცაბო კლდოვან ფერდობზე და გეგმით თითქმის სამკუთხა მოხაზულობა აქვს. ციხის ყველაზე მაღალ (დასავლეთ) ნაწილში ციტადელია, ქვედა აღმოსავლეთ ნაწილში კი საყრდენი კედლებით შექმნილია ორი ვიწრო და გრძელი ტერასა, რომლებიც აღმოსავლეთის და ჩრდილოეთის მხრიდან მაღალი გალავნით იყო შემოზღუდული. ციხის შესასვლელი ქვედა ტერასაზეა, გალავნის ჩრდილოეთი კედლის აღმოსავლეთ კიდეში. კარი ორ მძლავრ ბურჯზს შორისაა მოქცეული. ციხის ქვედა ნაწილში შემორჩენილია წმინდა გიორგის ეკლესია, ორი სწორკუთხა ნაგებობის ნანგრევები, გალავნის ჩრდილოეთი კედლის ნაწილი, სამეურნეო ორმო და წყლის რეზერვუარი. ეკლესია დარბაზულია (4,9x4,8 მ), ნაგებია ტლანქად დამუშავებული ნატეხი ქვით, რიყის ქვით და შირიმით. შეკეთებულ ნაწილებში გამოყენებულია აგური. ძლიერ დაზიანებულია. შემორჩენილია 1,7 მ. სიმაღლის კედლები. შესასვლელი სამხრეთი კედლის დასავლეთ კიდეშია. აღმოსავლით ნახევარწრიულ აფსიდში ერთი ვიწრო სარკმელი და ორი მცირე კვადრატული ნიშია. შემორჩენილია კანკელის ნაშთი. გათხრების შედეგად აღმოჩნდა მოუჭიქავი და მოჭიქული თიხის ჭურჭლის და კრამიტის ნატეხები, ქვევრები, აღმოჩენილი მასალა ინახება აკც-ის დუშეთის არქეოლოგიურ ბაზაში. კ. წერეთელი, ბ. ჯორბენაძე, საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 304.
მატისიაუ

მეთიუ პოლ მილერი (დ. 30 ივნისი, 1979, ვესტ ჩესტერი, პენსილვანია,აშშ), უფრო მეტად ცნობილი სასცენო სახელით მატისიაუ (Matisyahu) — ამერიკელი რეგის და ჰიპ-ჰოპის მუსიკოსი. დაიბადა აშშ-ში,ებრაულს ოჯახში,სადაც ის არარელიგიურად აღიზარდა,მაგრამ ისრაელში მოგზაურობისას დაუბრუნდა იუდეიზმს. როგორც მუსიკოსმა მოახდინა რეგის,ჰიპ-ჰოპის და ტრადიციული და თანამედროვე ებრაული მუსიკის საოცარი შერწყმა. მატისიაუს ამერიკაში ძალიან დიდი გამოხმაურება აქვს ისეთ ცნობილ მედიებში როგორებიცაა "Time Magazine","Wall Street Journal".მას მოიხსენიებენ როგორც ფენომენს. მან გამოსვლები დაიწყო "MC Truth"-ის ფსევდონიმით MC Mystic's თან ერთად(იმ დროისთვის,ის ჯერ კიდევ არ იყო რელიგიით გატაცებული). 2001 წლიდან გადაწყვიტა რელიგიური ცხოვრება და ამავდროულად დაიწყო ებრაულ ჯგუფთან "Pey Dalid" ერთად გამოსვლები. თავის მუსიკაზე დიდი გავლენა მოახდინენ ბობ მარლიმ,"Phish"-მა და რაბინიერმა შლომო კარლებახმა. მატისიაუს მუსიკა თამამად შეიძლება ჩაითვალოს რეგეის, ჰიპ-ჰოპის, როკისა და ნაწილობრივ ელექტრონული მუსიკის ულამაზეს და სუპერ-მოდერნიზებულ ნაზავად ტექსტები ძირითადად ინგლისურ ენაზეა დაწერილი,მაგრამ ის ხშირად იყენებს ებრაული და იუდაიურ სიტყვებს. მთავარი სტატია: მატისიაუს დისკოგრაფია. Shake Off the Dust... Arise (2004) Live at Stubb's (2005) Youth (2006) Light (2009) Live at Stubb's, Vol. 2 (2011) Spark Seeker (2012) Akeda (2014) ოფიციალური საიტი დაარქივებული 2013-09-05 საიტზე Wayback Machine. მატისიაუ Facebook-ზე მატისიაუ Twitter-ზე
ბოლო გასეირნება

ბოლო გასეირნება — მესამე ფილმი კინოტრილოგიიდან, რომელშიც შედის გასეირნება ყარაბაღში და კონფლიქტის ზონა. გადაღებულია 2012 წელს ზაზა ურუშაძის მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. ბოლო გასეირნება ტრილოგიის მესამე ფილმია. 16 წლის პატიმრობის შემდეგ, ერთ დროს უდარდელი გოგლიკო სტუმრად საკუთარ ქალაქში. ომებგამოვლილი ოთხმოცდაათიანელები — ისინი ვისაც დაკარგულ თაობად მოიხსენიებენ და პოსტრევოლუციური საქართველო, განსხვავებული მენტალიტეტი და განსხვავებული ურთიერთობები. საკუთარ სამყაროში ჩარჩენილი მიშა მესხის გმირი თანამედროვე თბილისში მამონტს წააგავს, „ბატონი თენგოსგან“ განსხვავებით ის თანამედროვე ყოფას ვერ მოერგო. მაგრამ როდესაც საქმე სიკეთესა და ბოროტებას, სიყვარულსა და მტრობას ეხება არ აქვს მნიშვნელობა რომელი თაობის წარმომადგენელი ხარ. როდესაც შვილების ბედნიერებას მამების ცოდვები საფრთხეს უქმნიან, გამოსავალი ისევ მამებმა უნდა მონახონ. მიშა მესხი თინათინ დალაქიშვილი ზურა ბეგალიშვილი კახა აბუაშვილი ნინი ბადურაშვილი ლევან დობორჯგინიძე გიორგი ყიფშიძე ნატო მურვანიძე თინა დალაქიშვილი სანდრო კაკულია ნუცა კუხიანიძე თაზო ცხაკაია ლევან კორინთელი „ბოლო გასეირნება“ — კინოფილმების ინტერნეტ-მონაცემთა ბაზა (ინგლისური) „ბოლო გასეირნება“ [დაარქივებული] — ეროვნული ფილმოგრაფია
სუპერგა

სუპერგა (იტალ. Superga) — მთა ჩრდილო-დასავლეთ იტალიაში, მდინარე პოს სამხრეთ ნაპირზე, ტურინიდან აღმოსავლეთით. გორაკის სიმაღლე ზღვის დონიდან 672 მეტრ სიმაღლეზე მდებარეობს და ყველაზე ცნობილია იმ მთებს შორის, რომლებიც ერთგვარ ამფითეატრს ქმნიან ტურინის გარშემო. სუპერგა მეტად ცნობილია სუპერგის ბაზილიკის გამო, რომელიც მთის წვერზე მდებარეობს და ტურინის ერთ-ერთი სიმბოლოა, ბაზილიკასთან მდებარეობს პანთეონი, სადაც სავოიის საჰერცოგოს მმართველები და მათი ოჯახის წევრები არიან დაკრძალული, ბაზილიკას ტურინის გარეუბან სასისთან აერთებს ტრამვაის ხაზი, რომელიც ასევე ტურინის კოლორიტად ითვლება. 1949 წელს სუპერგის გორაკზე მოხდა ცნობილი ავიაკატასტროფა, როდესაც ლისაბონიდან გამოფრენილი ტორინოს საფეხბურთო კლუბის თვითმფრინავი დაშვებისას ბაზილიკის კედელს დაეჯახა და ჩამოვარდა. შემთხვევისას დაიღუპა თვითმფრინავში მყოფი ყველა ადამიანი, იტალიის მაშინდელი საფეხბურთო ფლაგმანის, მოქმედი და ხუთგზის ჩემპიონი გუნდის ფეხბურთელები და საწვრთნელი შტაბის წევრები, მათ შორის ნამდვილი საფეხბურთო სუპერვარსკვლავი ვალენტინო მაცოლა. Real Basilica di Superga (იტალიური)
ამფითეატრი

ამფითეატრი — ღია არენა, რომელიც გამოიყენება სხვადასხვა სახის კულტურული სანახაობის გასამართად. მეტად გავრცელებული იყო ძველ საბერძნეთში, საიდანაც შემდგომში რომში გავრცელდა. დასახელება ამფითეატრონ (ἀμφιθέατρον) ძველ ბერძნულში ორი სიტყვის შეერთებით შეიქმნა: ამფი (ἀμφί), რაც ითარგმნება, როგორც ირგვლივ, ყველა მხარეს და თეატრონ (θέατρον), ადგილი სანახაობისთვის. ძველ ბერძნული ამფითეატრები ძირითადად წრიული ან ნახევარწრიული უსახურავო ნაგებობებია თანდათანობით ამაღლებული ადგილებით, სადაც იმართებოდა სხვადასხვა სანახაობა. მიუხედავად იმისა, რომ შენობა ღიაა, მისი დიზაინი ისეა შექმნილი, რომ მშვენიერი აკუსტიკით გამოირჩევა და მსახიობთა ხმა ბოლო რიგებშიც მსვენივრად აღწევს. ძველ ბერძნულ ამფითეატრებში დანიშნულების მიხედვით სხვადასხვა ადგილები გამოიყოფა: თეატრონი — მაყურებელთათვის განკუთვნილი ადგილი, აქედან წარმოიშვა სიტყვა თეატრი. ორქესტრა — მუსიკოსთათვის განკუთვნილი ადგილი, აქედან წარმოიშვა სიტყვა ორკესტრი. სკენე — კულისები. დანიშნულების მიუხედავად აქედან წარმოიშვა სიტყვა სცენა. პროსკენიონი — სცენა. ამფითეატრი — უცხო სიტყვათა ლექსიკონი
მზამბორო

მზამბორო (შიკომორი Chissioua Mtsamboro, ფრანგ. Chissioua Mtsamboro) — კუნძული ინდოეთის ოკეანეში, კომორის არქიპელაგში. იგი წარმოადგენს მთიან კუნძულს, რომლის საერთო ფართობი შეადგენს დაახლოებით 2,6 კმ²-ს. უმაღლესი წერტილი მდებარეობს ზღვის დონიდან 273 მეტრ სიმაღლეზე. მზამბორო — საფრანგეთის ზღვისიქითა დეპარტამენტ მაიოტას სიდიდით მესამე კუნძულია, რომლის მთლიან ტერიტორიაზეც დამოუკიდებლობის მიღებისთანავე პრეტენზიას აცხადებს კომორის კუნძულების კავშირი. მზამბოროს კუნძული შედის მზამბოროს კომუნაში, რომლის ადმინისტრაციული ცენტრი — მეთევზეთა დასახლება მზამბორო მდებარეობს კუნძულ მაიოტას (მაორე) ჩრდილო-დასავლეთ სანაპიროზე. კუნძულ მზამბოროსა და მაიოტას (მაორე) კუნძულის მზამბოროს დასახლებას შორის არსებულ სრუტეში მდებარეობს მალანძამიას მომცრო კუნძულების ჯგუფი, კუნძულ მალანძამიაჟუს და კუნძულ მალანძამიაცინი. ↑ United States. Hydrographic Office (1 January 1952). Publications, გვ. 157. ციტირების თარიღი: 15 June 2011.  ↑ Google. Google Maps [map]. Retrieved on 15 June 2011. ↑ United States. Hydrographic Office (1927). South Indian Ocean pilot: Islands westward of longitude 92 ̊east including Madagascar and the Comoro Islands. G. P. O.. ციტირების თარიღი: 15 June 2011.
სუპერგის ავიაკატასტროფა

სუპერგის ავიაკატასტროფა — კომპანია ალიტალიას კუთვნილი იტალიური ავიალაინერის Fiat G.212-ის ავიაკატასტროფა, რომელიც მოხდა 1949 წლის 4 მაისს, იტალიაში ქალაქ ტურინის სიახლოვეს სუპერგის მთაზე. თვითმფრინავს ტორინოს საფეხბურთო კლუბის წევრები მოჰყავდა ლისაბონიდან, სადაც ისინი ამხანაგური მატჩის გასამართად იმყოფებოდნენ. თვითმფრინავი დაშვებისას სუპერგის ბაზილიკის უკანა საყრდენ კედელს დაეჯახა და ჩამოვარდა. ბორტზე იმყოფებოდა 31 ადამიანი, მათ შორის ოთხი თვითმფრინავის მომსახურე პერსონალი და ტორინოს გუნდის 27 წევრი, როგორც ფეხბურთელები, ასევე საწვრთნელი შტაბის წევრები. ყველა მათგანი ადგილზე გარდაიცვალა. გარდაცვლილებს შორის მსოფლიოს მაშინდელი ყველაზე პოპულარული ფეხბურთელი ვალენტინო მაცოლაც იმყოფებოდა. გრანდ ტორინოს მემორიალური გვერდი
სუპერგის ბაზილიკა

სუპერგის ბაზილიკა (იტალ. Basilica of Superga) — ეკლესია ჩრდილო-დასავლეთ იტალიაში, პიემონტში, ტურინის სიახლოვეს მდებარე სუპერგას მთაზე. ეკლესია აგებულია 1717-1731 წლებში, სუპერგის მთის წვერზე, სავოის ჰერცოგის, შემდგომში სარდინიის პირველი მეფის ვიტორიო ამადეო II-ს ბრძანებით ტურინის ბრძოლის მიმდინარეობისას, მას შემდეგ რაც ესპანური მემკვიდრეობისათვის ომის ფარგლებში, მოალყე საფრანგეთის სამეფოს არმია დაამარცხეს. ბაზილიკა დაპროექტებულია ცნობილი იტალიელი არქიტექტორის ფილიპო იუვარას მიერ, არქიტექტორმა ძველებურ სტილს შეურწყა ბაროკოს თანამედროვე ელემენტები. ბაზილიკასთან მდებარეობს პანთეონი, სადაც სავოიის საჰერცოგოს, სარდინიის სამეფოს და იტალიის სამეფოს მმართველები და მათი ოჯახის წევრები არიან დაკრძალული. ბაზილიკას ტურინის გარეუბან სასისთან აერთებს ტრამვაის ხაზი, რომელიც ასევე ტურინის კოლორიტად ითვლება. 1949 წელს სუპერგას გორაკზე მოხდა ცნობილი ავიაკატასტროფა, როდესაც ლისაბონიდან გამოფრენილი ტორინოს საფეხბურთო კლუბის თვითმფრინავი დაშვებისას ბაზილიკის უკანა კედელს დაეჯახა და ჩამოვარდა. შემთხვევისას დაიღუპა თვითმფრინავში მსხდომი ყველა პიროვნება, იტალიის მაშინდელი საფეხბურთო ფლაგმანის, მოქმედი და ხუთგზის ჩემპიონი გუნდის ფეხბურთელები და საწვრთნელი შტაბის წევრები, მათ შორის ნამდვილი საფეხბურთო სუპერვარსკვლავი ვალენტინო მაცოლა. კედელი, რომელსაც თვითმფრინავი შეეჯახა, ტრაგედიის სამახსოვროდ არ შეუკეთებიათ და დღემდე ისეა შემონახული, როგორც კატასტროფამ დააზიანა. ეკლესიის ოფიციალური საიტი
შოთა (საკუთარი სახელი)

შოთა — მამაკაცის სახელი. ამ ფორმით გვხვდება მხოლოდ ქართველებში და თანაც, შუა საუკუნეებიდან მოყოლებული, გვხვდება საკმაოდ ხშირად. ამჟამად ერთ-ერთი ყველაზე გავრცელებული სახელია საქართველოში, რაც „ვეფხისტყაოსნის“ ავტორის პოპულარობის ნიშანი უნდა იყოს. ამ სახელის ეტიმოლოგია სადავოა. მისგან ნაწარმოებია გვარები: შოთაძე, შოთაშვილი. ↑ „შოთა“, „რა გქვია შენ?“. დაარქივებულია ორიგინალიდან — 2012-06-09. ციტირების თარიღი: 2020-12-29. ↑ ვაჟის სახელები (შ), ქართული გენეალოგია. დაარქივებულია ორიგინალიდან — 2011-10-11. ციტირების თარიღი: 2013-01-25.
შოთა ძე ართავაჩოსძისა

შოთა ძე ართავაჩოსძისა — XII საუკუნის II ნახევრის აღმოსავლეთ საქართველოს დიდებული. სახელის მიხედვით შეიძლება ვივარაუდოთ, რომ ის ეკუთვნოდა ჰერეთის დიდ ფეოდალთა გრიგოლისძეთა საგვარეულოს, რომლის წარმომადგენლები: ასათ, გრიგოლ, შოთა კუპრი ჰერეთის ერისთავები იყვნენ XII-XIII საუკუნეებში. მოსაზრება, რომ შოთა იყო ჰერეთის ბაგრატიონი (პ. ინგოროყვა), არ არის გაზიარებული ქართულ ისტორიოგრაფიაში. აღმოსავლეთ საქართველოში სხვა დიდებულებთან ერთად შოთამ მონაწილეობა მიიღო დემნა უფლისწულისა და ორბელთა აჯანყებაში (1177-1178) გიორგი III-ის წინააღმდეგ. აჯანყების დამარცხების შემდეგ ის აღარ იხსენიება წყაროებში. შოშიაშვილი ნ., ქართული საბჭოთა ენციკლოპედია, ტ. 11, თბ., 1987. — გვ. 16.
ბასას-და-ინდია

ბასას-და-ინდია (ფრანგ. Bassas da India) — დაუსახლებელი მომცრო კუნძულებისგან შემდგარი ატოლი ინდოეთის ოკეანეში. საფრანგეთმა ის ჩართო საფრანგეთის ზღვისიქითა ტერიტორიების, საფრანგეთის სამხრეთული და ანტარქტიდული ტერიტორიის ეპარსეს კუნძულების შემადგენლობაში. მასზე პრეტენზიას აცხადებს მადაგასკარი. ვულკანური წარმოშობის დაუსახლებელი მომცრო კუნძულებისგან შემდგარი ატოლი ინდოეთის ოკეანის სამხრეთ ნაწილში, მოზამბიკის სრუტეში, მადაგასკარიდან მოზამბიკს შორის შუაგზაში, კუნძულ ევროპიდან 80 კმ-ში ჩრდილოეთით. ფართობი — 0,2 კმ². სანაპირო ხაზის სიგრძეა — 35,2 კმ. ეს წყალქვეშა მთაა სიმაღლით 3000 მეტრი, რომელიც სულ ცოტათია ამოშვერილი ოკეანის დონიდან. ძლიერი მიქცევების პერიოდში ატოლის რიფული ზესაპირი მთლიანად ექცევა წყლის ქვეშ. ზუსტად ამიტომ მის გარშემო ხდებოდა ბევრი გემების ჩაძირვა, რაზეც მოწმობს ჩაძირული გემების დიდი რაოდენობა. უმაღლესი წერტილი ზღვის დონიდან 2,4 მეტრზე მდებარეობს, უმდაბლესი — ინდოეთის ოკეანის სანაპირო — 0 მეტრი. კლიმატი ტროპიკულია. ჩვეულებრივი მოვლენაა ციკლონები. იგი აღმოაჩინა პორტუგალიელმა მოგზაურებმა XVI საუკუნეში, ფრანგული მმართველობის ქვეშაა 1897 წლიდან. 1897 წლიდან — საფრანგეთის მფლობელობაში, 1968 წლიდან — სპეციალური კომისარის მმართველობის ქვეშაა, რომელიც იმყოფება რეიუნიონში. ატოლზე არ არსებობს პორტები და ნავსაყუდლები, იქ არ წარმოებს არანაირი სასოფლო-სამეურნეო და ეკონომიკური საქმიანობა.